ભારત અને પાકિસ્તાન વચ્ચેની આંતરરાષ્ટ્રીય સરહદો હંમેશાં એક યા બીજા કારણોસર સમાચારમાં રહે છે પણ એક પ્રમાણમાં સારા કહી શકાય તેવા સમાચાર આ સીમાડેથી આવી રહ્યા છે. માણસો માટે ભલે આ સીમા લગભગ નો મેન્સ ઝોન હોય પણ કચ્છ અને પાકિસ્તાનના આકાશમાંથી ઉડાઉડ કરતા સાક્ષાત દેવદૂત સમા પંખીઓ માટે કોઈ સીમાડા નથી. બન્ને દેશો વચ્ચે લાગેલી સરહદરૂપી કાંટાળી વાડ ઓળંગવા આ પંખીઓને કોઇ વિઝા કે પાસપોર્ટની પણ જરૂર પડતી નથી. અહીં ફેન્સીંગ જરૂર છે પરંતુ તેની નીચે પાણીના અવર જવર માટે જે રસ્તો બનાવ્યો છે તેમાંથી બતક અને અન્ય પક્ષીઓ આરામથી ગણતરીની સેકન્ડમાં બન્ને દેશોની વચ્ચે સફર કરે છે.